作者：张孝祥
词牌/韵律：木兰花・玉楼春

paragraphs: 拥貔貅万骑，聚千里、铁衣寒。
正玉帐连云，油幢映日，飞箭天山。
锦城起方面重，对筹壶、尽日雅歌闲。
休遣沙场虏骑，尚馀匹马空还。
那看。
更值春残。
斟绿醑、对朱颜。
正宿雨催红，和风换翠，梅小香悭。
牙旗渐西去也，望梁州、故垒暮云间。
休使佳人敛黛，断肠低唱阳关。